1989માં આવેલી સૂરજ બડજાત્યાની ફિલ્મ ‘મૈને પ્યાર કિયા’માં સલમાને લીડ રોલ ભજવ્યો હતો પણ તે સૂરજની પહેલી ચોઈસ નહોતો. ઘણા મોટા સ્ટાર્સ દ્વારા ફિલ્મ ઠુકરાવી દેવાઈ ત્યારબાદ તેમણે સલમાનને આ ફિલ્મ માટે સાઈન કર્યો હતો. આ ફિલ્મમાં સલમાનને ચાન્સ તો મળ્યો પણ તેનાથી સલમાનની સફર એટલી સરળ ન થઈ શકી જેટલી તેને આશા હતી. આજે ફિલ્મ કરવા માટે કરોડો રૂપિયા વસૂલતા સલમાનને તે સમયે આ ફિલ્મ માટે માત્ર 35 હજાર રૂપિયા આપવામાં આવ્યા હતા. જોકે, બાદમાં તેની ફી વધારીને 75 હજાર કરી દેવાઈ હતી.